**ELŐTERJESZTÉS KÍSÉRŐ LAP**

**E-szám: 72/2016.**

# Tárgy: A 2016. július 13-án bekövetkezett, ebr42 324 047 számú vis maior pályázat beadásához önrész biztosítása

**Előterjesztő neve:** Kiszelné Mohos Katalin polgármester

**Előadó neve**: dr. Halmosi-Rokaj Odett osztályvezető

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**jegyző**

**Nagykovácsi, 2016. augusztus 23.**

***Az előterjesztés kiküldhető – nem küldhető ki.***

**Nagykovácsi, 2016. augusztus 23.**

**polgármester**

**Tisztelt Képviselő-testület!**

A 2016. július 13-án hajnalban hirtelen lezúduló, intenzív csapadékhullás következtében egyes önkormányzati utakban és belvízi létesítményekben, árkokban károk keletkeztek, amelyek veszélyeztetik a közúti közlekedés biztonságát, helyreállításuk vagyon- és életvédelmi szempontból fontos. A károsodási helyszínek jelenleg balesetveszélyesek, a közutak járművel néhány szakaszon nehezen járhatóak, a burkolatok jelentős mértékben sérültek, részben megsemmisültek. A vízelvezető rendszerben keletkezett károk veszélyt jelentenek az utakra, és a környező ingatlanok építményeinek állékonyságára is. A káreseményben érintett utak a következők: Lombos utca, hrsz. 4682/1, 4682/2, 4480, 938/1, 938/2; Ady Endre utca, hrsz. 4352/1.

A Lombos utcában, 300 méteres szakaszon, a csapadékvíz az út pályaszerkezetét megbontotta, mély kimosódások keletkeztek, a kisebb esésű szakaszokon hordalék rakódott le. A csapadék ugyanitt a vízelvezető földárok oldalfalát ki-, illetve bemosta, a hordalék pedig feliszapolta és megrongálta a Kalász utcánál lévő csőátereszt, valamint az árokban torlaszokat képezett.

Az Ady Endre utcában a csapadékvíz a padkát összesen 327 méter hosszúságban megbontotta, kimosta. A hordalék az árok burkoló elemeit kimozdította a helyéről, az összefogó betongerendát teljes hosszában (300 méter) tönkretette, sérültek a csőátereszek lezárására szolgáló vasalt beton falak (pofafalak). A helyreállítás a későbbi, nagyobb károk megelőzése és a vízelvezetés üzemelése érdekében elengedhetetlen. A helyreállítás szükségességét a 2016.07.26-án előzetes helyszíni vizsgálatot tartó, a Pest Megyei Kormányhivatal, a Pest Megyei Katasztrófavédelmi Igazgatóság és a Közép-Duna-völgyi Vízügyi Igazgatóság képviselőiből álló bizottság elismerte.

A helyreállítás költségeit Szakértői vélemény határozza meg, a támogatási kérelem benyújtásakor az ebben szereplő összegeket kell megadni. Ennek megfelelően a helyreállítás összköltsége 15.995.656,- forint, amelynek 90%-a (14.396.089,- forint) vissza nem térítendő támogatás, 10%-a, 1.599.567,- forint pedig önerő. Mivel a kivitelezésre a támogatási kérelem szerint 2017-ben kerül sor, az önerő összege a 2017. évi vis maior keretet terheli.

A határozati javaslat elfogadásához egyszerű szavazattöbbség szükséges.

Nagykovácsi, 2016. augusztus 23.

**HATÁROZATI JAVASLAT**

**Tárgy: A 2016. július 13-án bekövetkezett, ebr42 324 047 számú vis maior pályázat beadásához önrész biztosítása**

Nagykovácsi Nagyközség Önkormányzatának Képviselő-testülete úgy határozott, hogy vis maior támogatás címen pályázatot nyújt be a Belügyminisztériumhoz.

A káresemény megnevezése: A hirtelen lezúduló csapadék következtében a Lombos utca (hrsz. 4682/1, 4682/2, 4480, 938/1, 938/2) burkolatában és a vízelvezető árokban, valamint az Ady Endre utcában (hrsz. 4352/1) a vízelvezető árokban és a padkában károk keletkeztek.

A káresemény forrásösszetétele:

|  |  |  |
| --- | --- | --- |
| Megnevezés | 2017. év | (%) |
| Saját forrás | 1.599.567,- Ft | 10 |
| Biztosító kártérítése | - | - |
| Egyéb forrás | - | - |
| **Vis maior támogatási igény** | **14.396.089,- Ft** | **90** |
| Források becsült költsége összesen | 15.995.656,- Ft | 100 |

A károk helyreállításának szakértő által becsült költsége 15.995.656,- forint, melynek fedezetét az Önkormányzat a megjelölt saját forrás erejéig tudja biztosítani.

A Képviselő-testület a támogatáshoz szükséges 1.599.567,- forint önerőt az Önkormányzat 2017. évi költségvetésének vis maior kerete terhére biztosítja.

Nagykovácsi Nagyközség Önkormányzatának Képviselő-testülete kijelenti, hogy a káreseménnyel érintett összes vagyonelem az önkormányzat tulajdonát képezi, valamint a további nyilatkozatokat teszi:

* A rendkívüli időjárás okozta káreseményekhez kapcsolódó vagyontárgyakra biztosítással nem rendelkezik, így a káreseményre biztosítási összeget nem igényelt.
* Az önkormányzat a megrongálódott építményeket önerőből helyreállítani nem tudja.
* Vállalja a költséghatékonyság és a megvalósíthatóság szempontjaira tekintettel történő helyreállítást.
* Az önkormányzat más – a tulajdonában lévő – vagyontárggyal a feladatát nem tudja ellátni.

A Képviselő-testület felhatalmazza a Polgármestert a pályázat benyújtására és az egyéb szükséges intézkedések megtételére.

**Határidő**: azonnal

**Felelős:** Polgármester